«Бекітемін»

ЖББ № 8 орта мектебінің директоры Төкейбекова А.Т

\_\_\_\_\_\_\_\_\_

Жалпы білім беретін №8 орта мектебі мұражайының

ЕРЕЖЕСІ

1. **Жалпы ереже**
	1. Өз қызметінде мектеп мұражайы ҚР Конституциясы негіздерін, ҚР «Білім туралы»,«Мұражай туралы» заңдарын, Президент жарлықтарын, Білім және мәдениет саласындағы ҚР Үкімет қаулыларын және аталған Ережені басшылыққа алады.Ереже ҚР«Мәдениет туралы» Заңының 7 бабын жүзеге асыру мақсатында жасалды және мектеп мұражай қорын қалыптастыру мен сақтауды белгілейді.
	2. Мұражайда сақталатын жәдігерлер мектеп қазынасы болып саналып, белгіленген шарттарға сай арнайы тізімде тіркеледі және сақталады.
2. **Мақсаты мен міндеттері**
	1. **Мақсаты:**

 Н.Ә. Назарбаевтың «Рухани жаңғыру: болашаққа бағдар» мақаласы

бойынша «Туған жер» бағдарламасын жүзеге асыру, мектеп оқушыларына рухани-адамгершілік және патриоттық тәрбие беру ,мұражай мәдениетіне тарту, еліне деген мақтаныш пен отаншылдық сезімін ояту.

* 1. **Міндеттері :**
* Мұражай бөлімдері бойынша мәліметтер,заттық деректер жинау,оларды ғылыми түрде жүйелеу;
* Халық арасында сақталып қалған жәдігерлерді жинастыру, оларды есепке алу;
* Арнайы тақырыптық іс-шаралар жүргізу;
1. **Мұражай бөлімдері келесі бөлімдерден тұрады:**
	* «Балқашым –құтты мекенім!»
	* Әскери патриоттық бұрыш
	* «Ардагерім –ардағым»
	* «Балқаш-достық қаласы»
	* Мектеп тарихы

 **4.1 Мұражай жұмысына мұражай кеңесі басшылық жасайды**

 **4.2 Мұражай кеңесі төмендегі міндеттерді атқарады**

* Мұражай кеңесі мұражайдың тақырыптық жоспарын бекітіп,негізгі бағытттарын айқындайды.
* Экспозициялардың тақырыбын,құрылымын белгілейді.
* Мұражай кеңесінің төрағасы мектеп директоры болып табылады.
* Мұражай кеңесінің мүшелері мектеп директорының бұйрығымен бекітіледі,толықтырылады.
* Мұражай жұмысының қорытынды есебі мұражай кеңесі отырысында қаралып,бекітіледі.